**Likumprojekta „Grozījumi likumā „Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2017.gada 9.maija sēdes protokola Nr.23 21.§ „Pamatnostādņu projekts “Valsts nodokļu politikas pamatnostādnes 2018.-2021.gadam””.Valsts nodokļu politikas pamatnostādnēs 2018.-2021.gadam ietvertais 1.1.1., 1.1.2., 1.1.4., 1.2.1., 1.4.1., 2.1.1., 2.2.1., 2.2.3., 2.2.4., 2.2.5., 2.2.6., 2.2.7., 2.3.1., 2.3.3., 2.3.6. un 2.3.7. uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Saistībā ar iedzīvotāju ienākuma nodokļa likmju izmaiņām veiktie grozījumi****Grozījumi likuma “Par iedzīvotāju ienākuma nodokli”(turpmāk – likums) 1.panta trešā daļa, 3.panta otrās daļas ievaddaļā, likuma 3.panta 2.4, 2.5un 2.6 daļa, grozījums 8.panta trešās daļas 4.punktā, 8.1 panta devītajā daļā, 10.panta 1.10 daļa, grozījums 10.panta piektajā daļā, grozījumi 11.11 panta sestajā un septītajā daļā, grozījumi 12.panta devītajā daļā, 13.panta trešajā, piektajā un sestajā daļā, likuma 15.pants, likuma 17.panta otrās daļas ievaddaļa, desmitās daļas 12.punkts un 10.4 daļa, grozījumi 19.panta 1.1 daļā, pārejas noteikumu 129., 137. punkts* (*Valsts nodokļu politikas pamatnostādnēs 2018.-2021.gadam ietvertais 1.1.1., 2.1.1., 2.2.1., 2.2.3., 2.2.4., 2.2.5. 2.2.6., 2.3.3., 2.3.6. un 2.3.7. uzdevums).*Likumprojekts “Grozījumi likumā “Par iedzīvotāju ienākuma nodokli”” (turpmāk - likumprojekts) paredz ieviest iedzīvotāju ienākuma nodokļa progresīvo likmi:* maksātāja gada ienākumam (izņemot likuma 9.pantā minētos neapliekamos ienākumus) (algas nodoklim – mēneša ienākumam (izņemot likuma 9.pantā minētos neapliekamos ienākumus)) līdz 20 000 *euro* (1 667 *euro*) – 20%.
* maksātāja gada ienākuma (izņemot likuma 9.pantā minētos neapliekamos ienākumus) daļai (algas nodoklim – mēneša ienākuma (izņemot likuma 9.pantā minētos neapliekamos ienākumus) daļai), kas pārsniedz 20 000 *euro* (1 667 *euro*), bet nepārsniedz 55 000 *euro* (4 583,33 *euro*) – 23%;
* maksātāja gada ienākuma (izņemot likuma 9.pantā minētos neapliekamos ienākumus) daļai, kas pārsniedz 55 000  *euro* – 31,4%.

Nodokļa likmi 31,4% apmērā nepiemēros algotā darba ienākumiem taksācijas gada laikā. Ienākuma izmaksātājs, no visiem ienākumiem, kas pārsniedz 1 667 *euro* mēnesī ieturēs nodokli 23% apmērā, bet ja šie ienākumi pārsniedz 55 000 *euro* taksācijas gadā (piemēram, taksācijas gada ienākumi ir 65 000 *euro*), nodoklis no taksācijas gada ienākuma tiks aprēķināts un maksāts rezumējošā kārtībā. Par taksācijas gada laikā gūto ienākumu samaksātajā nodoklī tiks ieskaitīta arī solidaritātes nodokļa daļa, kāda normatīvajos aktos noteiktajā kārtībā pārskaitīta kā ieņēmumi no iedzīvotāju ienākuma nodokļa uz iedzīvotāju ienākuma nodokļa sadales kontu. Par minēto solidaritātes nodokļa daļu arī tiks samazināti maksātāja attaisnotie izdevumi, jo sākotnēji pirms nodokļa aprēķināšanas valsts sociālās apdrošināšanas obligātās iemaksas/solidaritātes nodoklis ir atskaitīti no nodokļa bāzes kā attaisnotie izdevumi, bet – tā kā daļa solidaritātes nodokļa ieņēmumu tiek novirzīti uz iedzīvotāju ienākuma nodokļa nomaksu - nav pamatoti samazināt apliekamo ienākumu par šo samaksāto nodokli.Progresīvo iedzīvotāju ienākuma nodokļa likmi paredzēts piemērot visiem ienākuma veidiem, izņemot tos, kuriem likuma 15.pantā atrunātas atšķirīgas – vienotās nodokļa likmes. Saistībā ar progresīvās iedzīvotāju ienākuma nodokļa likmes ieviešanu mainās arī ar nodokli apliekamā ienākuma definīcija likuma 3.panta otrajā daļā, kā arī 3.pants papildināts ar 2.4 un 2.5 daļu. Ja maksātāja taksācijas gada ienākums, neieskaitot ar nodokli neapliekamos ienākumus, nepārsniedz 20 000 *euro*, apliekamais ienākums tiek noteikts līdzšinējā kārtībā – t.i., samazināts par attaisnotajiem izdevumiem (t.sk. valsts sociālās apdrošināšanas iemaksām), diferencēto neapliekamo minimumu (ja maksātājs tādu tiesīgs piemērot) un likumā noteiktajiem atvieglojumiem.Ja maksātāja taksācijas gada ienākums (neieskaitot ar nodokli neapliekamos ienākumus) pārsniedz 20 000 *euro* (mēneša ienākums – 1 667 *euro*), apliekamais ienākums tiek noteikts šādi:* ienākuma daļa, kas nepārsniedz 20 000 *euro* (1 667 *euro*) tiek samazināta par attaisnotajiem izdevumiem (t.sk. valsts sociālās apdrošināšanas iemaksām), diferencēto neapliekamo minimumu (ja maksātājs tādu tiesīgs piemērot) un likumā noteiktajiem atvieglojumiem, un šai apliekamā ienākuma daļai tiek piemērota iedzīvotāju ienākuma nodokļa likme 20% apmērā;
* ienākuma daļu, kas pārsniedz 20 000 *euro* (1 667 *euro*) var samazināt par attaisnotajiem izdevumiem (t.sk. valsts sociālās apdrošināšanas iemaksām) un likumā noteiktajiem atvieglojumiem tikai tad, ja ar maksātāja gada ienākumiem līdz 20 000 *euro* (1 667 *euro*) nepietiek, lai segtu iepriekš minētos atskaitījumus. Būtiski, ka šajā gadījumā likumā paredzētos atskaitījumus veic tādējādi, ka ienākuma daļas, kas pārsniedz 20 000 *euro* (1 667 *euro*), nodokli aprēķina, piemērojot likumā noteikto progresīvo nodokļa likmi (piemēram, 23%), taču aprēķināto nodokļa apmēru samazina par nodokli, kurš aprēķināts, likumā noteikto atskaitījumu summu reizinot ar likmi 20% apmērā.

Attiecīgi arī iesniedzot gada ienākumu deklarāciju, iedzīvotāju ienākuma nodokļa atmaksa likumā noteiktajos gadījumos un apmērā notiks, piemērojot nodokļa likmi 20% apmērā.*1.piemērs*Maksātāja mēneša alga ir 3 000 *euro*, apgādībā divas personas, (pie darba devēja iesniegta algas nodokļa grāmatiņa, bet diferencēto neapliekamo minimumu nepiemēro, jo mēneša ienākums pārsniedz 1000 *euro*). Valsts sociālās apdrošināšanas obligāto iemaksu (VSAOI) likme darba ņēmējam – 11%, nodokļa atvieglojums par apgādībā esošu personu – 200 *euro* mēnesī. Mēneša ienākumu slieksnis, līdz kuram piemēro nodokļa likmi 20% apmērā – 1 667 *euro*.

|  |
| --- |
| 3 000 *euro* |
| 1 667 *euro* (ienākums līdz mēneša ienākumu 1.slieksnim)- 330 *euro* (VSAOI 11%)- 400 *euro* (IIN atvieglojums par 2 apgādībā esošām personām)= 937 *euro* (apliekamais ienākums)\* 20% (IIN likme)= 187,40 *euro* (IIN) | 1 333 *euro* (ienākums virs mēneša ienākumu 1.sliekšņa)\*23% (IIN likme)=306,59 (IIN) |
| IIN kopā: 187,40+306,59=493,99 *euro* |

*2.piemērs*Maksātāja mēneša ienākums ir 2083,33 *euro*, maksātājam ir piecas apgādībā esošas personas (pie darba devēja iesniegta algas nodokļa grāmatiņa, bet diferencēto neapliekamo minimumu nepiemēro, jo mēneša ienākums pārsniedz 1000 *euro*). Taksācijas gada laikā maksātājs veicis iemaksas privātajā pensiju fondā 4000 *euro* apmērā, bet maksātājam un vēl 2 viņa ģimenes locekļiem ir radušies attaisnotie izdevumi par ārstniecības pakalpojumiem (600 *euro* + 400 *euro* + 500 *euro*).

|  |
| --- |
| 2083,33 *euro* |
| 1 667 *euro* (ienākums līdz mēneša ienākumu 1.slieksnim)- 229,17 *euro* (VSAOI 11%)- 1000 *euro* (IIN atvieglojums par 5 apgādībā esošām personām)=437,83 *euro* (apliekamais ienākums)\* 20% (IIN likme)= 87,57 *euro* (IIN) | 416,33 *euro* (ienākums virs mēneša ienākumu 1.sliekšņa)\*23% (IIN likme)=95,76 (IIN) |
| IIN kopā: 87,57+95,76=183,33 *euro* |

Pieņemot, ka maksātāja situācija nemainās visu taksācijas gadu, taksācijas gada laikā avansā samaksātais IIN ir 2 199,96 *euro*.Maksātāja gada ienākuma aprēķins rezumējošā kārtībā, iesniedzot gada ienākumu deklarāciju:

|  |
| --- |
| 25 000 *euro* |
| 20 000 *euro* (ienākums līdz gada ienākumu 1.slieksnim)- 2 750 *euro* (VSAOI 11%)- 12 000 *euro* (IIN atvieglojums par 5 apgādībā esošām personām)- 4 000 *euro* (iemaksas privātajā pensiju fondā)- 1 500 *euro* (attaisnotie izdevumi par ārstniecības pakalpojumiem)= - 250 *euro* (apliekamais ienākums) | 5 000 *euro* (ienākums virs gada ienākumu 1.sliekšņa)\*23% (IIN likme)=1 150 *euro* (IIN)250\*20%=50 *euro* (līdz 1.gada ienākumu slieksnim neizmantotā atskaitījumu daļa, ko reizina ar 20% likmi)1 150 -50 = 1 100 *euro* (rezumējošā kārtībā aprēķinātais IIN) |
| Pārmaksātā IIN atmaksa 2 199,96 – 1 100 = 1 099,96 *euro* |

Būtiski, ka nodokļa likmi gan 20%, gan 23% apmērā taksācijas gada laikā piemēro tikai ienākuma izmaksas vietā, kur iesniegta algas nodokļa grāmatiņa, bet citās ienākuma izmaksas vietās taksācijas gada laikā piemēro vienīgi nodokļa likmi 23% apmērā. Savukārt aprēķinu, lai piemērotu progresīvo nodokļa likmi par visu taksācijas gada laikā gūto ienākumu, veic rezumējošā kārtībā, iesniedzot gada ienākumu deklarāciju. Šāda pieeja izmantota, lai novērstu, ka maksātājam, kas gūst ienākumus vairākās ienākuma izmaksas vietās, taksācijas gada laikā jāveic nodokļa piemaksa rezumējošā kārtībā, ja taksācijas gada laikā tiek pārsniegts gada ienākumu (izņemot likuma 9.pantā minētos neapliekamos ienākumus) slieksnis 20 000 *euro* apmērā. *3.piemērs*Maksātājs strādā pie diviem darba devējiem: mēnešalga pie 1.darba vietā ir 700 *euro* (iesniegta algas nodokļa grāmatiņa, bet diferencēto neapliekamo minimumu nepiemēro, jo tāds maksātājam nav piemērojams saskaņā ar VID sniegto informāciju par VID prognozēto mēneša neapliekamo minimumu), bet 2.darba vietā – 300 *euro*. Maksātājam ir divas apgādībā esošas personas

|  |  |
| --- | --- |
| 1.darba vieta | 2.darba vieta |
| 700 *euro* (bruto alga) | 300 *euro* (bruto alga) |
| -77 *euro* (VSAOI 11%) | \*23% (IIN likme) |
| - 400 *euro* (IIN atvieglojums par 2 apgādībā esošām personām) | =69 *euro* (IIN) |
| = 223 *euro* (apliekamais ienākums) |  |
| \*20% (IIN likme) |  |
| =44,60 *euro* (IIN) |  |

Pieņemot, ka maksātāja situācija nemainās visu taksācijas gadu:12 000 *euro* (gada ienākums)- 1 320 *euro* (VSAOI 11%)- 4 800 *euro* (atvieglojums par 2 apgādībā esošām personām) = 5 880 *euro* (apliekamais ienākums)Tā kā taksācijas gada ienākums nepārsniedz 20 000 *euro*, visam ienākumam piemēro nodokļa likmi 20% apmērā.5 880\*20%=1 176 *euro* (IIN)Taksācijas gada laikā avansā samaksātais IIN (44,60+69)\*12=1 360,20 *euro*Pārmaksātā IIN atmaksa 1 360,20-1 176 = 187,29 *euro**4.piemērs (ar visu trīs likmju piemērošanu)*Maksātāja mēneša alga ir 10 000 *euro* (taksācijas gada alga 120 000 *euro*) . Maksātājam nav apgādībā esošu personu, maksātājam nav tiesību piemērot taksācijas gada diferencēto neapliekamo minimumu, jo viņa taksācijas gada ienākumi pārsniedz 12 000 *euro*.

|  |
| --- |
| Mēneša alga 10 000 *euro* |
| 1 667 *euro* (ienākums līdz mēneša ienākumu 1.slieksnim)- 1100 *euro* (VSAOI 11%)= 567 *euro* (apliekamais ienākums)\* 20% (IIN likme)= 113,40 *euro* (IIN) | 8 333 *euro* (ienākums virs mēneša ienākumu 1.sliekšņa)\*23% (IIN likme)=1 916,59 (IIN) |
| IIN mēnesī kopā: 113,40+1 916,59 =2 029,99 *euro*IIN gadā kopā: 2 029,99 = 24 359,88 *euro*Darba ņēmēja mēneša VSAOI sadalījums:

|  |  |  |  |  |
| --- | --- | --- | --- | --- |
|  | VSAOI kopā | IIN | Veselība | VSAOI |
| Mēnesī | 1 100 *euro* | 568,75 *euro* | 50 *euro* | 481,25 *euro* |
| Gadā | 13 200 *euro* | 6 825 *euro* (IIN kontā kā avansa maksājums) |  |  |

IIN taksācijas gadā avansā kopā samaksāts: 6 825 + 24 359,88 = 31 184,88 *euro* (noapaļots rezultāts = 31 185 *euro*) |

IIN aprēķins par taksācijas gadu rezumējošā kārtībā

|  |  |  |  |  |
| --- | --- | --- | --- | --- |
| Gada ienākums | 120 000 |  |  |  |
| IIN likme | 20% | 23% | 31,4% |  |
| AI ienākums sadalījumā pa ienākuma sliekšņiem | 20 000  | 35 000  | 65 000  |  |
| Attaisnotie izdevumi (Darba ņēmēja VSAOI – IIN kontā pārskaitītā solidaritātes nodokļa daļa | 13 200 – 6 825 =6 375  | X | x |  |
| Apliekamais ienākums  | 13 625  | 35 000  | 65 000  | **IIN kopā:** |
| IIN | 2 725  | 8 050  | 20 410  | 31 185  |

Taksācijas gadā avansā samaksātais IIN un rezumējošā kārtībā aprēķinātais IIN ir vienāds: 31 185 *euro*.Savukārt specifiskā situācijā, ja nodokļa maksātājs ir persona, kurai ir A1 sertifikāts, ka valsts sociālās apdrošināšanas obligātās iemaksas veic citā valstī, kā arī starpvalstu sociālās drošības līgumos norādītajos gadījumos, kad valsts sociālās apdrošināšanas obligātās iemaksas veic citā līgumvalstī, un tās gūtais algota darba ienākums mēnesī pārsniedz 4 583 *euro* mēnesī (~55 000/12), ienākuma izmaksātājs, ieturot nodokli, mēneša ienākuma daļai, kas pārsniedz 4 583 *euro*, piemēro nodokļa likmi 31,4% apmērā. Šī regulējuma mērķis ir nodrošināt, lai personām, kas nav solidaritātes nodokļa maksātājas, piemērotais nodokļu slogs nebūtu mazāks personām, kuras ir solidaritātes nodokļa maksātājas.Vienota iedzīvotāju ienākuma nodokļa likme 20% apmērā tiek noteikta kapitāla ienākumam, t.sk., ienākumam no kapitāla pieauguma (agrākās 10% un 15% likmes vietā). Tomēr, lai nodrošinātu tiesiskās paļāvības principu gadījumos, ja maksātājs gūst ienākumu no kapitāla pieauguma (darījums ir jau uzsākts līdz 2017.gada 31.decembrim, kā arī Valsts ieņēmumu dienestam ir iesniegta informācija par šo darījumu, kas uzsākts, bet nav pabeigts vienā taksācijas gadā), piemēro iedzīvotāju ienākuma nodokļa likmi 15% apmērā.Iedzīvotāju ienākuma nodokļa likme mainās arī patentmaksām, nosakot, ka patentmaksa ir no 50 līdz 100 *euro* mēnesī (agrāk – 43 līdz 100 *euro* mēnesī).Pārējos gadījumos iedzīvotāju ienākuma nodokļa likmes netiek mainīta (piemēram, sezonas laukstrādnieku ienākuma nodoklim, nodokļa papildu likme, ja maksātājs, būdams aizdevēja darbinieks, likumā noteiktajā termiņā nav veicis aizdevuma atmaksu u.c.).Saistībā ar likuma 15.panta izteikšanu jaunā redakcijā likumprojekts paredz arī vairākus grozījumus likumā, kur precizētas atsauces uz likuma 15.panta daļām.Mainīta 3.panta daļu numerācija un līdzšinējā 3.panta 2.4 daļa izteikta tajā pašā redakcijā, bet kā 3.panta 2.6 daļa.***Saistībā ar jaunā Uzņēmumu ienākuma nodokļa likuma ieviešanu veiktie grozījumi****Grozījumi likuma 3.panta trešās daļas 10. un 10.1 punktā un grozījumi piektajā daļā, grozījumi 8.panta trešās daļas 12. un 12.1 punktā, likuma 9.panta pirmās daļas 2.1 punkts un 9.panta 3.6, 3.7 un 3.8 daļa, grozījums 9.panta trešās daļas 2.punktā, grozījumi 16.1 panta astotajā daļā, likuma 39.panta vienpadsmitais punkts, pārejas noteikumu 130., 131., 133., 134. un 135.punkt****s***(*Valsts nodokļu politikas pamatnostādnēs 2018.-2021.gadam ietvertais 2.1.1. un 2.2.1. uzdevums).*Likums “Par uzņēmumu ienākuma nodokli” tiek aizstāts ar jaunu – Uzņēmumu ienākuma nodokļa likumu, kurā mainās vispārējā uzņēmumu ienākuma nodokļa uzlikšanas koncepcija un uzņēmumu ienākuma nodokļa maksātāji. Ņemot vērā, ka iedzīvotāju ienākuma nodoklis un uzņēmumu ienākuma nodoklis veido vienotu sistēmu, nepieciešami arī atbilstoši grozījumi likumā.Līdzšinējā kārtība paredzēja ienākumu divpakāpju aplikšanu ar ienākuma nodokļiem:* vispirms ar uzņēmumu ienākuma nodokli ar 15% likmi tika aplikta uzņēmumu ienākuma nodokļa maksātāja (kapitālsabiedrības, kooperatīvās sabiedrības (izņemot noteiktus kooperatīvos sabiedrību veidus), individuālā uzņēmuma (zemnieka vai zvejnieka saimniecības), ja tā bija uzņēmumu ienākuma nodokļa maksātāja u.c.) peļņa;
* pēc tam iedzīvotāju ienākuma nodokļa līmenī ar iedzīvotāju ienākuma nodokļa 10% likmi aplika uzņēmuma īpašniekam (piemēram, akcionāram, kapitālsabiedrības dalībniekam, kooperatīva biedram) izmaksātās dividendes vai individuālā uzņēmuma (zemnieka vai zvejnieka saimniecības) īpašnieka dividendēm pielīdzināmo ienākumu.

Īpašs uzņēmumu ienākuma nodokļa un iedzīvotāju ienākuma nodokļa uzlikšanas modelis līdz šim tika piemērots:* personālsabiedrībām un to biedriem;
* lauksaimniecības pakalpojumu kooperatīvajām sabiedrībām, mežsaimniecības pakalpojumu kooperatīvajām sabiedrībām un to biedriem;
* dzīvokļu īpašnieku kooperatīvajām sabiedrībām, automašīnu garāžu īpašnieku kooperatīvajām sabiedrībām, laivu garāžu īpašnieku kooperatīvajām sabiedrībām un dārzkopības kooperatīvajām sabiedrībām un to biedriem (*skat. – tālāk* *detalizētāku paskaidrojumu*).

Jauno ienākumu nodokļu sistēmu paredzēts veidot šādi:* atbilstoši Uzņēmumu ienākuma nodokļa likumam, ar uzņēmumu ienākuma nodokli apliek tikai sadalāmo peļņu - gan dividendes, gan dividendēm pielīdzināmās izmaksas un nosacītās dividendes. Dividendēm pielīdzināmās izmaksas un nosacītās dividendes tiek definētas Uzņēmumu ienākuma nodokļa likumā;
* savukārt, ja sadalāmā peļņa uzņēmumu ienākuma nodokļa maksātāja līmenī ir aplikta ar uzņēmumu ienākuma nodokli, to otrreiz – uzņēmuma īpašnieka (piemēram, akcionāra, kapitālsabiedrības dalībnieka, kooperatīvās sabiedrības biedra) līmenī otrreiz ar iedzīvotāju ienākuma nodokli vairs neapliek.

Vadoties no plānotās ienākuma nodokļa sistēmas, grozījumi likuma 3.panta trešās daļas 10. un 10.1 punktā, kā arī 8.panta trešās daļas 12. un 12.1 punktā paredz, ka dividendes (arī nosacītās dividendes un dividendēm pielīdzināms ienākums) ir ar iedzīvotāju ienākuma nodokli apliekams ienākums, ja vien tās nav ar nodokli neapliekams ienākums saskaņā ar likuma 9.pantu.Savukārt likuma 9.panta pirmās daļas papildinājums ar 2.1 punktu paredz, ka dividendes (arī nosacītās dividendes un dividendēm pielīdzināms ienākums) ar iedzīvotāju ienākuma nodokli neapliek, ja tās ir apliktas ar uzņēmumu ienākuma nodokli saskaņā ar jauno Uzņēmumu ienākuma nodokļa likumu, kas būs spēkā ar 2018.gada 1.janvāri. Attiecībā uz dividendēm, kas tiek izmaksātas no peļņas, kura aplikta ar uzņēmumu ienākuma nodokli saskaņā ar likuma “Par uzņēmumu ienākuma nodokli” redakciju, kas bija spēkā līdz 2017.gada 31.decembrim, likumprojekts paredz divu gadu pārejas periodu – t.i., šādas dividendes ar iedzīvotāju ienākuma nodokli tiks apliktas, piemērojot 10% nodokļa likmi. Trešajā gadā šādas dividendes ar iedzīvotāju ienākuma nodokli apliks vispārējā kārtībā kā ienākumu no kapitāla – piemērojot 20% nodokļa likmi. Šādu pārejas noteikumu mērķis ir sabalansēt tiesiskās paļāvības principa ievērošanu attiecībā uz peļņu, kas jau iepriekš aplikta ar uzņēmumu ienākuma nodokli, piemērojot zemāku -15% likmi, - kas spēkā līdz 2017.gada 31.decembrim, un valsts fiskālajiem mērķiem, lai uzņēmumi un to īpašnieki nākotnē ne tikai izmantotu jaunās ienākumu nodokļu sistēmas priekšrocības, bet arī veiktu nodokļu maksājumus pārskatāmā laika periodā.Savukārt attiecībā uz dividendēm, kuras izmaksā mikrouzņēmumu ienākuma nodokļa maksātājs, netiek piemēroti pārejas noteikumi, jo mikrouzņēmumu ienākuma nodokļa maksātāju nodokļu slogs jau tāpat ir samazināts un šajā gadijumā nevar runāt par peļņas dubultu aplikšanu ar ienākuma nodokļiem. Tādējādi mikrouzņēmumu nodokļa maksātāju dividendes, kuras izmaksā no peļņas, kas radusies līdz 2017. gada 31. decembrim, tiek apliktas ar 20% iedzīvotāju ienākuma nodokļa likmi jau ar 2018.gada 1.janvāri.Attiecībā uz dividendēm, kuras iedzīvotāju ienākuma nodokļa maksātāji saņem no ārvalstīm, piemērots pamatprincips – ja maksātājs var pierādīt, ka par dividendēs sadalāmo peļņu ārvalstī ir samaksāts uzņēmumu ienākuma nodoklis vai tam pielīdzināms nodoklis, vai no dividendēm ieturēts iedzīvotāju ienākuma nodoklis, Latvijā dividendēm iedzīvotāju ienākuma nodoklis vairs netiek uzlikts (attiecībā uz Eiropas Savienības un Eiropas Ekonomikas Zonas valstu uzņēmumu izmaksātajām dividendēm šā likuma piemērošanai pieņem, ka ienākuma nodoklis no dividendēm ir samaksāts). Tādējādi tiek nodrošināta nediskriminācijas principa ievērošana attiecībā uz ārvalstu uzņēmumu izmaksātajām dividendēm. Tomēr minētais princips netiek piemērots attiecībā uz dividendēm, kuras maksātājs saņem no zemu nodokļu un beznodokļu valstīm vai teritorijām. Šajā gadījumā dividendes apliekamas ar iedzīvotāju ienākuma nodokļa likmi 20% apmērā. Arī attiecībā uz dividendēm, kuras iedzīvotāju ienākuma nodokļa maksātāji saņem no ārvalstīm, paredzēts arī trīs gadu pārejas periods, kurā ārvalstu uzņēmumu izmaksātās dividendes apliek ar iedzīvotāju ienākuma nodokli, piemērojot 10% likmi. Tomēr, ja maksātājs spēj pierādīt, ka dividendes ir izmaksātas no peļņas, kas radusies pēc 2017.gada 31.decembra, šīs dividendes ar iedzīvotāju ienākuma nodokli neapliek.Likumprojektā joprojām saglabāts pienākums ieturēt iedzīvotāju ienākuma nodokli no dividendēm, dividendēm pielīdzināma ienākuma un nosacītajām dividendēm, ja tās ir ar nodokli apliekams ienākums. *Grozījumi likuma 3.panta trešās daļas 5.punktā, 3.panta trešās daļas 18. un 19.punkta izslēgums, grozījumi 8.panta trešās daļas 3.punktā, 8.panta trešās daļas 16. un 17.punkta un desmitās daļas izslēgums, grozījumi 8.panta 11.daļā, 11.panta otrās daļas 2.1 punkta izslēgums, grozījumi 11.9 panta vienpadsmitās daļas 1.punktā, grozījumi 16.1 panta otrajā daļā un 16.1 panta 8.1 daļas izslēgums, likuma 17.panta 12.3 un 12.4 daļas izslēgums, pārejas noteikumu 132., 133. un 134. punkts*(*Valsts nodokļu politikas pamatnostādnēs 2018.-2021.gadam ietvertais 2.1.1. un 2.2.1. uzdevums).**Ienākuma no personālsabiedrības aplikšana ar iedzīvotāju ienākuma nodokli.*Līdz šim personālsabiedrības nebija uzņēmumu ienākuma nodokļa maksātājas (bija t.s. fiskāli “caurskatāmie” subjekti), bet personālsabiedrības biedri maksāja iedzīvotāju ienākuma nodokli par uz sevi attiecināmo personālsabiedrības ar uzņēmumu ienākuma nodokli apliekamo ienākumu daļu. Minētajam ienākumam piemēroja iedzīvotāju ienākuma nodokļa likmi 23% apmērā. Izņēmums bija personālsabiedrības biedra caur personālsabiedrību saņemtais ienākums no kapitāla un kapitāla pieauguma, kam tika piemērotas attiecīgi 10% un 15% iedzīvotāju ienākuma nodokļa likmes.Tā kā turpmāk paredzēts, ka Latvijas personālsabiedrības būs uzņēmumu ienākuma nodokļa maksātājas, iedzīvotāju ienākuma nodoklī likumprojekts paredz šādas izmaiņas:1. tiek paplašināta dividendēm pielīdzināmā ienākuma definīcija, tajā iekļaujot arī personālsabiedrības biedra saņemto ienākumu no personālsabiedrības;
2. attiecībā uz personālsabiedrības biedra saņemto ienākumu no personālsabiedrības (gan Latvijas personālsabiedrības, gan ārvalsts personālsabiedrības, ja tā ir uzņēmumu ienākuma nodokļa vai tam pielīdzināma nodokļa maksātāja) turpmāk tiek piemērots līdzīgs regulējums kā attiecībā uz dividendēm;
3. līdzšinējā iedzīvotāju ienākuma nodokļa uzlikšanas kārtība tiek saglabāta ienākumam no personālsabiedrības, kuru izmaksā ārvalsts personālsabiedrība, kas uzskatāma par fiskāli “caurskatāmu” subjektu, kā arī ienākumu no ieguldījumu fonda aplikšanā.

Attiecībā uz personālsabiedrības izmaksāto peļņu, kas ar 2018.gada 1.janvāri tiek uzskatīta par dividendēm pielīdzināmu ienākumu, ja tā radusies līdz 2017.gada 31.decembrim un par to samaksāts iedzīvotāju ienākuma nodoklis, otrreiz ar iedzīvotāju ienākuma nodokli neapliek.*Ienākumu no kooperatīvās sabiedrības aplikšana ar iedzīvotāju ienākuma nodokli.*Līdz šim, ja kooperatīvā sabiedrība bija uzņēmumu ienākuma nodokļa maksātāja, kooperatīvās sabiedrības biedriem izmaksātās dividendes tika apliktas ar iedzīvotāju ienākuma nodokli, piemērojot 10% likmi. Savukārt, ja kooperatīvās sabiedrības nebija uzņēmumu ienākuma nodokļa maksātājas, ar iedzīvotāju ienākuma nodokli aplika:- lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības (kas atbilst noteiktajiem atbilstības kritērijiem) biedram sadalītā pārpalikuma daļu, kura ir noteikta saskaņā ar likumu "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)";- ienākumus no dzīvokļu īpašnieku kooperatīvās sabiedrības, automašīnu garāžu īpašnieku kooperatīvās sabiedrības, laivu garāžu īpašnieku kooperatīvās sabiedrības un dārzkopības kooperatīvās sabiedrības sadalītās peļņas.Tā kā turpmāk visas kooperatīvās sabiedrības būs uzņēmumu ienākuma nodokļa maksātājas, likumprojekts paredz šādus grozījumus iedzīvotāju ienākuma nodokļa piemērošanā:1. tiek paplašināta dividendēm pielīdzināma ienākuma definīcija, tajā iekļaujot arī pārpalikuma daļu, kuru saņem saskaņā ar Kooperatīvo sabiedrību likumu par atbilstīgu atzītas lauksaimniecības pakalpojumu kooperatīvās sabiedrības vai mežsaimniecības pakalpojumu kooperatīvās sabiedrības biedrs atbilstoši viņa izmantoto kooperatīvās sabiedrības pakalpojumu apjomam, kā arī jebkuru citu ienākumu, kas gūts kooperatīvās sabiedrības peļņas sadales rezultātā;
2. attiecībā uz dividendēm pielīdzināmo ienākumu, kas saņemts no kooperatīvās sabiedrības, turpmāk tiek piemērots līdzīgs regulējums kā attiecībā uz dividendēm.

Attiecībā uz kooperatīvās sabiedrības izmaksātajām dividendēm, kas tiek izmaksātas no kooperatīvās sabiedrības peļņas, kas radusies līdz 2017.gada 31.decembrim un kooperatīvā sabiedrība bija uzņēmumu ienākuma nodokļa maksātāja saskaņā ar likumu “Par uzņēmumu ienākuma nodokli” (spēkā līdz 2017.gada 31.decembrim), piemēro tādus pašus pārejas noteikumus kā uz kapitālsabiedrību izmaksātajām dividendēm (*skat. iepriekš*).Attiecībā uz lauksaimniecības kooperatīvo sabiedrību un mežsaimniecības kooperatīvo sabiedrību, ka arī dzīvokļu īpašnieku kooperatīvās sabiedrības, automašīnu garāžu īpašnieku kooperatīvās sabiedrības, laivu garāžu īpašnieku kooperatīvās sabiedrības un dārzkopības kooperatīvās sabiedrību pēc 2018.gada 1.janvāra sadalīto peļņu pārejas noteikumi nav vajadzīgi, jo šī peļņa iepriekš nav aplikta ne ar iedzīvotāju ienākuma nodokli, ne ar uzņēmumu ienākuma nodokli. *Dividendēm pielīdzināmais ienākums no individuālā uzņēmuma (zemnieka vai zvejnieka saimniecības)*.Individuālais uzņēmums (zemnieka vai zvejnieka saimniecība), kas ir iedzīvotāju ienākuma nodokļa maksātāja, turpmāk saskaņā ar Uzņēmumu ienākuma nodokļa likumu maksās uzņēmumu ienākuma nodokli par dividendēm pielīdzināmām izmaksām. Tādējādi likumprojektā tiek saglabāta pieeja, ka arī dividendēm pielīdzināms ienākums, kuru saņem no individuālā uzņēmuma (zemnieka vai zvejnieka saimniecības), nav apliekams ar iedzīvotāju ienākuma nodokli, ja par to maksā uzņēmumu ienākuma nodokli saskaņā ar Uzņēmumu ienākuma nodokļa likumu. Attiecībā uz dividendēm pielīdzināmo ienākumu, kuru individuālais uzņēmums (zemnieka vai zvejnieka saimniecība) izmaksā no peļņas, kas radusies līdz 2017.gada 31.decembrim, piemēro tādus pašus pārejas noteikumus kā dividendēm (*skat. iepriekš*).*Grozījumi likuma 11.panta trešās daļas 1., 4.punktā un ceturtajā daļā, 11.1 panta trešajā daļā, ceturtās daļas 1., 3., 7., 11.punktā un piektajā daļā, 11.3 panta pirmās daļas 5.punktā un trešajā daļā, 11.5 panta pirmajā daļā, likuma 11.5 panta 1.1, 1.2, 1.3, 1.4 un 1.5 daļa, grozījumi likuma 11.5 panta astotajā daļā, likuma 39.panta vienpadsmitais punkts, pārejas noteikumu 128.punkts*Šobrīd saimnieciskajā darbībā izmantoto pamatlīdzekļu nolietojums tiek noteikts saskaņā ar likumu “Par uzņēmumu ienākuma nodokli”. Jaunajā Uzņēmumu ienākuma nodokļa likumā vairs netiks iekļautas tiesību normas, kas nosaka pamatlīdzekļu nolietojuma noteikšanas un aprēķināšanas kārtību. Tādējādi ar likumprojektu ir nepieciešams noteikt (integrēt likumā “Par iedzīvotāju ienākuma nodokli”) normatīvo regulējumu attiecībā uz pamatlīdzekļu nolietojuma noteikšanu (likumu “Par uzņēmumu ienākuma nodokli” 13.pants), kā arī saskaņot jau likumā iekļautās atsevišķās tiesību normas ar jaunajā Uzņēmumu ienākuma nodokļa likumā iekļautajām tiesību normām.Attiecībā uz pamatlīdzekļu nolietojuma noteikšanu, likumprojekts paredz, ka pamatlīdzekļiem (pamatlīdzekļu nolietojumu noraksta, ja tā iegādes vērtība pārsniedz 1000 *euro*), kuri iegādāti pēc 2017.gada 31.decembra, pamatlīdzekļu nolietojumu aprēķina par katru pamatlīdzekli (atsevišķi). Maksātājam šādu pamatlīdzekļu nolietojuma noteikšanai būs tiesības izvēlēties vienu no divām likumā minētajām metodēm – degresīvo vai lineāro metodi, kuru tam būs tiesības mainīt ne biežāk kā vienu reizi 10 gados, norādot maiņas nepieciešamības pamatojumu.Savukārt par pamatlīdzekļiem, kuri ir iegādāti līdz 2017.gada 31.decembrim, pamatlīdzekļa nolietojuma aprēķināšanai, maksātājs turpina piemērot līdz 2017.gada 31.decembrim piemēroto pamatlīdzekļu nolietojuma noteikšanas kārtību (likuma “Par uzņēmumu ienākuma nodokli” 13.pantā, redakcijā, kas bija spēkā līdz 2017.gada 31.decembrim, noteikto kārtību) vai izvēlas tādu kārtību, kurā līdz 2017.gada 31.decembrim piemērotajai pamatlīdzekļu nolietojuma noteikšanas kārtībai nepiemēro likuma “Par uzņēmumu ienākuma nodokli” 13.panta pirmās daļas 3. un 3.1 punktā (redakcijā, kas bija spēkā līdz 2017.gada 31.decembrim) likmei noteikto divkāršo apmēru un koeficientu. Maksātājam līdz 2017.gada 31.decembrim iegādātiem pamatlīdzekļiem, pēc pārejas noteikumos noteiktās metodes izvēles, vairs nebūs tiesības turpmāk mainīt izvēlēto pamatlīdzekļu nolietojuma noteikšanas kārtību.*Grozījumi likuma 3.panta otrās daļas 2.punktā, 12.panta pirmajā un 1.1 daļā,likuma12.panta 1.2, 1.4, 1.5, 1.6 un 1.7 daļa, grozījumi likuma 17.panta trešās daļas 1.punktā, 20.panta trešās daļas 3.punktā un ceturtajā daļā, 26.panta ceturtajā daļā* (*Valsts nodokļu politikas pamatnostādnēs 2018.-2021.gadam ietvertais 1.1.2. uzdevums).*Likumprojekts paredz ar 2018.gadu aizstāt minimālo mēneša neapliekamo minimumu ar Valsts ieņēmumu dienesta (turpmāk – VID) prognozēto mēneša neapliekamo minimumu. Tādējādi turpmāk visām personām taksācijas gada laikā tiks piemērots nevis minimālais mēneša neapliekamais minimums, bet gan VID prognozētais mēneša neapliekamais minimums ienākuma gūšanas vietā, kur iesniegta algas nodokļa grāmatiņa (VID Elektroniskās deklarēšanas sistēmā (turpmāk – EDS) izdarīta atzīme).Izmaiņu mērķis – nodrošināt, ka maksātājam piemēro atbilstošu neapliekamo minimumu jau taksācijas gada laikā, nevis veic lielas atmaksas uz gada ienākumu deklarācijas pamata. Šāds risinājums ir īpaši būtisks zemāku ienākumu saņēmējiem, kam lielāks neapliekamais minimums tiks piemērots jau taksācijas gada laikā.VID prognozēto mēneša neapliekamo minimumu, pamatojoties uz VID rīcībā esošajiem datiem par maksātāja ienākumiem, aprēķinās VID par taksācijas gada pirmo pusgadu un par taksācijas gada otro pusgadu. Gadījumā, ja VID rīcībā nebūs dati par maksātāja ienākumiem, VID prognozētais mēneša neapliekamais minimums atbildīs vienai divpadsmitajai daļai no Ministru kabineta noteikumos noteiktā maksimālā gada neapliekamā minimuma, dalot to ar 2.VID ienākuma izmaksātājam, pie kura ir iesniegta algas nodokļa grāmatiņa, nodrošinās ierakstu par maksātājam piemērojamo VID prognozēto mēneša neapliekamā minimuma apmēru VID EDS pārskatā “Iesniegto algas nodokļa grāmatiņu dati” šādā kārtībā:1) līdz taksācijas gada 1.janvārim par mēnesī piemērojamo VID prognozēto mēneša neapliekamā minimuma apmēru taksācijas gadā no 1.janvāra līdz 31.jūlijam, pamatojoties uz aprēķinu, kas veikts, izmantojot VID rīcībā esošos datus pēc stāvokļa uz pirmstaksācijas gada 20.decembri;2) līdz taksācijas gada 1.augustam par mēnesī piemērojamo VID prognozēto mēneša neapliekamā minimuma apmēru taksācijas gadā no 1.augusta līdz 31.decembrim, pamatojoties uz aprēķinu, kas veikts, izmantojot VID rīcībā esošos datus pēc stāvokļa uz taksācijas gada 20.jūliju.Gada diferencētais neapliekamais minimums tiks aprēķināts saskaņā ar Ministru kabineta noteiktu formulu un piemērots rezumējošā kārtībā, maksātājam iesniedzot taksācijas gada ienākumu deklarāciju.Atkarībā no maksātājam aprēķinātā taksācijas gada diferencētā neapliekamā minimuma apmēra, maksātajam, iespējams, radīsies iedzīvotāju ienākuma nodokļa piemaksa un pienākums iesniegt VID taksācijas gada ienākumu deklarāciju.Paredzēts, ka VID, ne vēlāk kā divu darba dienu laikā pēc Valsts sociālās apdrošināšanas aģentūras pieprasījuma saņemšanas, informēs Valsts sociālās apdrošināšanas aģentūru par maksātājam piemērojamo VID prognozēto mēneša neapliekamā minimuma apmēru par tām taksācijas gada kalendāra dienām, par kurām maksātājam ir izsniegta darbnespējas lapa “B”.*Likuma 3.panta trešās daļas 26.punkts, 8.panta trešās daļas 20.4 punkts, 17.panta desmitās daļas 22.punkts, grozījumi likuma 17.panta divpadsmitajā daļā, pārejas noteikumu 136.punkts*(*Valsts nodokļu politikas pamatnostādnēs 2018.-2021.gadam ietvertais 2.2.7. uzdevums).*Šobrīd izložu un azartspēļu laimesti ar iedzīvotāju ienākumu nodokli netiek aplikti.Likumprojekts paredz aplikt ar iedzīvotāju ienākumu nodokli izložu un azartspēļu laimestus, ja laimests (tā vērtība) pārsniedz 3000 *euro*, izņemot momentloterijas *Simtgades loterija,* preču un pakalpojumu loteriju laimestus.*Grozījumi likuma 8.panta piektās daļas 1.punktā, 5.1 daļā, 10.panta sestajā un astotajā daļā, 16.1 panta 3.2 daļā, pārejas noteikumu 126.punkts**(Valsts nodokļu politikas pamatnostādnēs 2018.-2021.gadam ietvertais 1.1.4. uzdevums).*Pēc Latvijas Apdrošinātāju asociācijas sniegtās informācijas, ilgtermiņa uzkrājumu līmenis Latvijas iedzīvotāju vidū par spīti izaugsmei pēdējos desmit gados joprojām ir salīdzinoši ļoti zems. Arī iemaksas otrajā pensiju līmenī šobrīd ir pārāk mazas, lai nodrošinātu pienācīgas vecumdienas. Dzīvības apdrošināšana ar līdzekļu uzkrāšanu ir instruments, kas būtiski spēj palielināt iedzīvotāju uzkrājumu līmeni dažādiem mērķiem:1. veidojot uzkrājumu un apdrošinot dzīvību, pieaug iedzīvotāju atbildība par savu finansiālo nodrošinājumu ilgtermiņā. vienlaikus nodrošinot materiālu aizsardzību savai ģimenei personas nāves vai invaliditātes gadījumā. Veidojot uzkrājumus savas nākotnes (pensijas) nodrošināšanai papildus valsts nodrošinātajai pensijai, iedzīvotāji veicina savas labklājības uzturēšanu vecumdienās un sekojoši lielāku patēriņu un augstāku dzīves līmeni, samazinot atkarību tikai no valsts nodrošinātas pensijas un līdz ar to samazinot potenciālo sociālo spriedzi situācijā, kad valsts pensija nespētu nodrošināt pietiekami augtus ienākumus iedzīvotājiem;
2. tiek nodrošināta personas dzīvības apdrošināšana vienlaikus uzkrājot līdzekļus, ko iespējams izmantot bērnu izglītībai, studijām, tiek mazināts pēkšņais finansiālais slogs ģimenei un nav nepieciešams kredīts maksājumu par studijām segšanai;
3. ar uzkrājošā dzīvības apdrošināšanas palīdzību tiek veicinātas darba devēja rūpes par darbinieka ģimenes aizsardzību apgādnieka zaudējuma vai invaliditātes gadījumā;
4. apgādnieka zaudējuma gadījumā finansiāli atkarīgās personas saskaras ar regulāro ienākumu zudumu un attiecīgi ievērojamām finansiālajām grūtībām, kuru pārvarēšanā tiek meklēts atbalsts sociālajos vai pašvaldību attiecīgajos dienestos. Šādos gadījumos pašvaldības nereti sniedz finansiālu atbalstu grūtībās nonākušajiem. Dzīvības apdrošināšanas atlīdzība nodrošina finansiāli vienmērīgāku pielāgošanos jaunajiem apstākļiem, neprasot pašvaldības vai sociālā budžeta līdzdalību, kā arī personīgā budžeta pārtēriņu;
5. apgādnieka un kredītņēmēja zaudējuma vai invaliditātes gadījumā ģimene visbiežāk saskaras ar nespēju finansiāli segt uzņemtās saistības. Nereti ģimene ir spiesta pamest mājokli un izmantot pašvaldības dzīvojamo fondu vai kādu citu atbalsta formu. Dzīvības apdrošināšana nodrošina kredītsaistību dzēšanu, tādējādi nodrošinot ģimenei mājokli, neprasot sabiedrības, valsts vai pašvaldības atbalstu;
6. apgādnieka invaliditātes, smagas saslimšanas, darbspēju zuduma vai daļēja zuduma un attiecīgi ienākumu zaudēšanas gadījumā nepieciešams finansiāls atbalsts, lai persona atgrieztos nodarbinātā statusā, kurš tiek sniegts no pašvaldību vai sociālā budžeta. Dzīvības apdrošināšanas atlīdzība nodrošina personas ātrāku atgriešanos nodarbinātā un attiecīgi – nodokļu maksātāja statusā.

Ņemot vērā minēto un Latvijas Apdrošinātāju asociācijas sniegto iniciatīvu, lai saņemtu likumā noteiktos iedzīvotāju ienākuma nodokļa atvieglojumus attiecībā uz apdrošināšanas prēmiju maksājumiem, likumprojektā tiek pagarināts dzīvības apdrošināšanas līguma (ar līdzekļu uzkrāšanu) periods no pieciem uz desmit gadiem.*Grozījumi likuma 9.panta pirmās daļas 14. un 32.1 punktā*Precizēts neapliekamā ienākuma apmērs darba devēja piešķirtajam bēru pabalstam (no 213,43 *euro* līdz 250 *euro*) un darba devēja dāvanām taksācijas perioda laikā (no 14,23 *euro* līdz 15 *euro*).*Grozījumi likuma 9.panta pirmās daļas 35.1 punkta ievaddaļā*Pēc Latvijas Komercbanku asociācijas ierosinājuma tiek pagarināts likuma 9.panta pirmās daļas 35.1 punkta ievaddaļā minētais normas darbības ierobežojums (līdz 2018.gada 31.decembrim), jo Latvijas Komercbanku asociācija Saeimas Budžeta un finanšu (nodokļu) komisijai ir nosūtījusi vēstuli, kurā izteikts viedoklis, ka krīzes sekas ir jūtamas ilgākā laika periodā nekā sākotnēji paredzēts.*Grozījumi likuma 9.panta astotajā daļā*Praksē bieži sastopamas situācijas, kurās rodas strīdi par to, vai izpildīts kritērijs par nekustamā īpašuma atrašanos maksātāja īpašumā vismaz 60 mēnešus, un attiecīgi, vai maksātāja ienākums no nekustamā īpašuma atsavināšanas atbrīvojams no nodokļa. Bieži rodas situācijas, kad maksātājs vispirms īpašumā ir ieguvis zemi, bet pēc tam uz tās uzcēlis ēku. Tā kā likums izvirza arī otru kritēriju (dzīvesvieta deklarēta vismaz 12 mēnešus), kas liecina par mērķi, ka atbrīvojums primāri orientēts uz maksātāja pamata dzīvesvietas atsavināšanu, pamatota būtu prasība, ka nekustamais īpašums ir izmantojams arī dzīvošanai. Tādējādi likumprojektā iekļauta norma, kas paredz, ka gadījumos, ja vispirms īpašumā iegūta zeme, bet pēc tam ēka, par visa nekustamā īpašuma iegādes dienu uzskata dienu, kad ēka ierakstīta zemesgrāmatā. *Grozījumi likuma 11.panta trešās daļas 7.2 punktā*(*Valsts nodokļu politikas pamatnostādnēs 2018.-2021.gadam ietvertais 1.2.1. uzdevums).*Tā kā Valsts nodokļu politikas pamatnostādnēs 2018.-2021.gadam ietvertais 1.2.1. uzdevums paredz atcelt solidaritātes nodokli ar 2018.gadu, no likuma nepieciešams izslēgt solidaritātes nodokli kā attaisnoto izdevumu veidu, kurš šobrīd tiek atskaitīts no maksātāja gada apliekamo ienākumu apjoma.*Grozījumi likuma 10.panta pirmās daļas 5. un 6.punktā, likuma 10.panta 1.9 daļa**(Valsts nodokļu politikas pamatnostādnēs 2018.-2021.gadam ietvertais 1.1.4. uzdevums)*Šobrīd likuma 10.panta 1.3 daļa nosaka, ka likuma 10.panta pirmās daļas 3., 5., 6. un 8.punktā minētie maksātāja attaisnotie izdevumi kopā nedrīkst pārsniegt 20% no maksātāja apliekamā ienākuma lieluma. Savukārt, attiecībā uz veiktajām iemaksām privātajos pensiju fondos un apdrošināšanas prēmiju maksājumiem pastāv procentuālais ierobežojums - 10% no maksātāja gada apliekamā ienākuma (uz katru no minētajiem attaisnoto izdevumu veidiem).Likumprojekts paredz noteikt gan procentuālu (10% no maksātāja gada apliekamā ienākuma), gan summāru ierobežojumu – 4 000 *euro* gadā – no maksātāja gada apliekamo ienākumu apjoma atskaitāmo attaisnoto izdevumu par iemaksām privātajos pensiju fondos un apdrošināšanas prēmiju maksājumiem summas. *Grozījumi likuma 10.panta 1.3 daļā**(Valsts nodokļu politikas pamatnostādnēs 2018.-2021.gadam ietvertais 1.1.4. uzdevums)*Šobrīd attaisnotajos izdevumos ietveramā izdevumu - par izglītības un ārstniecisko pakalpojumu izmantošanu - kopējā summa taksācijas gada laikā nedrīkst pārsniegt maksātājam un viņa ģimenes locekļiem 215 *euro* katram. Noteiktais ierobežojums (215 *euro*)  atskaitīšanai no apliekamā ienākuma atļauto izdevumu apmēra neattiecas uz izdevumiem par operācijām, kas ir plānveida veselības aprūpes pakalpojumi, olšūnu punkciju (folikulu iegūšanu, izmantojot punkciju), zobārstniecības pakalpojumiem (ieskaitot zobu protezēšanu), endoprotēžu un citu veidu ar cilvēka organismu savienotu protēžu izgatavošanu un iegādi, ja par to nav samaksāts no Nacionālā veselības dienesta vai citu personu līdzekļiem.Šobrīd likuma 10.panta 1.3 daļa nosaka, ka likuma 10.panta pirmās daļas 3., 5., 6. un 8.punktā minētie maksātāja attaisnotie izdevumi kopā nedrīkst pārsniegt 20% no maksātāja apliekamā ienākuma lieluma.Likumprojekts paredz noteikt gan procentuālu (50% no maksātāja gada apliekamā ienākuma), gan summāru ierobežojumu – 600 *euro* gadā (par maksātāju un katru maksātāja ģimenes locekli) – kopējiem attaisnotajiem izdevumiem par ārstniecības un izglītības pakalpojumiem, ziedojumiem, kā arī ziedojumiem politiskajām partijām un bērnu interešu izglītībai (likuma 10.panta 2., 3. un 8.punktā minētie maksātāja attaisnotie izdevumi).*Likuma 10.panta devītā daļa*Agrāk saskaņā ar likumu “Par uzņēmumu ienākuma nodokli” individuālais uzņēmums (zemnieka vai zvejnieka saimniecība), kas bija uzņēmumu ienākuma nodokļa maksātājs, nebija tiesīgs saimnieciskās darbības izdevumos iekļaut valsts sociālās apdrošināšanas obligātās iemaksas, kas veiktas par individuālā uzņēmuma (zemnieka vai zvejnieka saimniecības) īpašnieku kā par pašnodarbinātu personu. Saskaņā ar jauno Uzņēmumu ienākuma nodokļa likumu individuālais uzņēmums (zemnieka vai zvejnieka saimniecība), kas ir uzņēmumu ienākuma nodokļa maksātājs, saimnieciskās darbības izdevumos varēs iekļaut arī šādus izdevumus. Tas nepieciešams, jo individuālā uzņēmuma īpašniekam var nebūt citi ar iedzīvotāju ienākuma nodokli apliekamie taksācijas gada ienākumi, kurus tas var samazināt par attaisnotajiem izdevumiem - valsts sociālās apdrošināšanas obligātajām iemaksām. Tādējādi, lai novērstu, ka minētie izdevumi tiek ņemti vērā divreiz (gan ņemot vērā individuālā uzņēmuma saimnieciskās darbības izdevumos, gan nosakot iedzīvotāju ienākuma nodokļa apliekamo ienākumu), likumprojekts papildināts ar normu, kas neļauj iedzīvotāju ienākuma nodokļa apliekamo ienākumu samazināt par valsts sociālās apdrošināšanas obligātajām iemaksām, kuras jau ņemtas vērā individuālā uzņēmuma (zemnieka vai zvejnieka saimniecības) saimnieciskās darbības izdevumos.Tāpat likumā veikts precizējums, lai būtu viennozīmīgi skaidrs, ka taksācijas gada ienākumu nedrīkst samazināt par valsts sociālās apdrošināšanas obligātajām iemaksām, kuru iemaksu objektu Latvijā ar iedzīvotāju ienākuma nodokli neapliek (piemēram, maksātājs kādā no Eiropas Savienības dalībvalstīm gūst algota darba ienākumu, kas tiek aplikts ar iedzīvotāju ienākuma nodokli šajā citā Eiropas Savienības dalībvalstī, bet atbrīvots no nodokļa Latvijā. Attiecīgi arī valsts sociālās apdrošināšanas iemaksas, kas veiktas no šiem ienākumiem, nav iekļaujamas maksātāja attaisnotajos izdevumos).*Likuma 11.panta 3.1, 3.2, 3.3 un 3.4 daļa, grozījumi likuma 11.panta devītajā daļā, likuma 11.1panta 6.1 daļa, grozījumi likuma 11.1panta astotajā daļā, 19.panta devītajā daļā* *(Valsts nodokļu politikas pamatnostādnēs 2018.-2021.gadam ietvertais 2.3.1. uzdevums).*Šobrīd saimnieciskās darbības veicējs saimnieciskās darbības izdevumos ir tiesīgs iekļaut faktiskos ar saimniecisko darbību saistītos izdevumus, kas nepārsniedz saimnieciskās darbības ieņēmumu apmēru, pārsnieguma daļu uzskatot par saimnieciskās darbības zaudējumiem, kuri sedzami no nākamo trīs taksācijas periodu saimnieciskās darbības ienākumiem.Likumprojekts paredz, ka turpmāk maksātājs, aprēķinot ar nodokli apliekamo ienākumu no saimnieciskās darbības, saimnieciskās darbības izdevumos būs tiesīgs iekļaut ar saimniecisko darbību saistītos izdevumus tādā apmērā, kas nepārsniedz 80% no fiziskās personas kopējiem saimnieciskās darbības ieņēmumiem, kā arī tiek noteikti atsevišķi saimnieciskās darbības izdevumu veidi, kuri ar saimniecisko darbību saistītajos izdevumos ir iekļaujami pilnā apmērā. Kārtojot grāmatvedību vienkāršā ieraksta sistēmā, saimnieciskās darbības izdevumos pilnā apmērā ir iekļaujami noteiktie atsevišķie (izņēmuma) izdevumu veidi, savukārt pārējie saimnieciskās darbības izdevumi ir iekļaujami izdevumos tādā apmērā, kas kopā ar noteiktajiem atsevišķajiem (izņēmuma) izdevumu veidiem nepārsniedz 80% apmēru no fiziskās personas kopējiem saimnieciskās darbības ieņēmumiem. Tai pat laikā, maksātāja saimnieciskās darbības zaudējumi (negatīvs saimnieciskās darbības ienākums, neņemot vērā saimnieciskās darbības izdevumu ierobežojuma 80% apmēru) ir sedzami hronoloģiskā secībā no nākamo triju taksācijas gadu saimnieciskās darbības apliekamā ienākuma, nepārsniedzot likumā noteikto saimnieciskās darbības izdevumu 80% ierobežojuma apmēru.Savukārt maksātājs, kurš kārto grāmatvedību divkāršā ierakstu sistēmā, pēc likuma 11.1 pantā noteikto korekciju veikšanas, nodokli aprēķina no summas, kas nav mazāka par 20% no saimnieciskās darbības ieņēmumiem. Maksātājs taksācijas gada saimnieciskās darbības zaudējumus sedz hronoloģiskā secībā no nākamo triju taksācijas gadu saimnieciskās darbības apliekamā ienākuma, kas tiek noteikts, ievērojot saimnieciskās darbības izdevumu ierobežojuma apmēru.*Grozījumi likuma 11.panta divpadsmitajā daļā,* Lai mazinātu administratīvo slogu maksātājam, likumprojekts paredz, ja maksātājs, kas gūst likuma 11.panta divpadsmitajā daļā minētos ienākumus (piemēram, no nekustamā īpašuma izīrēšanas un iznomāšanas), nereģistrējot saimniecisko darbību, ir tiesīgs saimnieciskās darbības ieņēmumus neuzskaitīt ieņēmumu uzskaites reģistrā, ja saimnieciskās darbības ieņēmumi ir gūti tikai bezskaidras naudas veidā.*Grozījumi likuma 11.10 panta devītās daļas 1.punktā**(Valsts nodokļu politikas pamatnostādnēs 2018.-2021.gadam ietvertais 2.3.6. uzdevums).*Šobrīd iedzīvotāju ienākuma nodokļa vietā samazināto patentmaksu (17 *euro* gadā vai deviņi *euro* pusgadā) ir tiesības maksāt personai, ja ir izpildīti šādi nosacījumi:1) tai ir piešķirta vecuma pensija (tai skaitā priekšlaicīgi) un tai ir tiesības piemērot pensionāra neapliekamo minimumu; 2) tās saimnieciskās darbības ieņēmumi pirmstaksācijas gadā nepārsniedz 3000 *euro*;3) tā nav citas juridiskās formas saimnieciskās darbības veicēja un nenodarbina citas personas;4) tā nav algas nodokļa maksātājs.Likumprojekts paredz, ka sākot ar 2018.gada 1.janvāri, samazināto patentmaksu būs tiesīga maksāt arī persona, kura saskaņā ar normatīvajiem aktiem ir atzīta par personu ar 1. vai 2.grupas invaliditāti un vienlaicīgi izpilda pārējos likumā minētos nosacījumus (izņemot – vecuma pensijas piešķiršanas un pensionāra neapliekamā minimuma piemērošanas faktu).*Grozījumi likuma 12.panta piektajā daļā un pārejas noteikumu 127.punkts**(Valsts nodokļu politikas pamatnostādnēs 2018.-2021.gadam ietvertais 1.4.1. uzdevums).*Šobrīd personām, kurām piešķirta pensija (ieskaitot piemaksu pie pensijas par apdrošināšanas stāžu, kas uzkrāts līdz 1995.gada 31.decembrim) vai pārrēķināta pensija pēc 1996.gada 1.janvāra atbilstoši likumam “[Par valsts pensijām](https://likumi.lv/ta/id/38048-par-valsts-pensijam)” vai izdienas pensija, vai speciālā valsts pensija atbilstoši Latvijas Republikas normatīvajiem aktiem, vai pensija atbilstoši ārvalsts normatīvajiem aktiem, vai noslēgts mūža pensijas apdrošināšanas līgums (ar uzkrāto fondētās pensijas kapitālu atbilstoši [Valsts fondēto pensiju likumam](https://likumi.lv/ta/id/2341-valsts-fondeto-pensiju-likums)), neapliekamais minimums ir 2820 *euro* gadā. Likumprojekts paredz paaugstināt pensionāra neapliekamo minimumu 2018.gadā līdz 3000 *euro* (250 *euro* mēnesī) , 2019.gadā – līdz 3240 *euro* (270 *euro* mēnesī) un sākot no 2020.gada – līdz 3600 *euro* (300 *euro* mēnesī).*Grozījumi likuma 17.panta divpadsmitajā daļā un* Precizēts un papildināts ienākumu veidu sarakstu, no kuriem ienākuma izmaksātājs ietur nodokli no nerezidentam izmaksātā ienākuma.*Grozījumi likuma 18.panta pirmajā daļā, likuma 18.panta 1.1 un 2.1 daļa*Šobrīd maksātājs reizē ar deklarāciju iesniedz VID aprēķinu par nodokļa avansa maksājumu lielumu taksācijas gadā, pamatojoties uz iepriekšējā gada ienākumu.Pēc VID ierosinājuma, administratīvā sloga mazināšanas nolūkos, likumprojektā tiek noteikts, ka avansa maksājumus turpmāk aprēķina VID automātiski, atbilstoši iepriekšējā periodā iesniegtajai iedzīvotāju ienākuma nodokļa gada ienākumu deklarācijai (izņemot gadījumus, kad maksātājs taksācijas gada laikā uzsāk saimniecisko darbību) un par aprēķinātajām nodokļa avansa summām informē nodokļu maksātāju. Nodokļu maksātāji, ja nepieciešams, iesniedz tikai avansa maksājumu precizējumus.*Grozījumi likuma 19.panta 5.3 daļā*Iedzīvotāju ienākuma nodokļa maksātāju ērtākai lietošanai, kapitāla pieauguma deklarācijas iesniegšanas termiņa noteikšanai noteiktais ienākumu no kapitāla aktīvu atsavināšanas apmērs ir noapaļots līdz apaļiem skaitļiem (1000 *euro*), kā arī mainīti kapitāla pieauguma deklarācijas iesniegšanas termiņi. Grozījumi paredz, ka tad, ja maksātāja kopējais kapitāla pieauguma ienākums ceturksnī pārsniedz 1000 *euro*, tas deklarāciju par ienākumu no kapitāla pieauguma sniedz līdz ceturksnim sekojošā mēneša 15.datumam. Savukārt, ja maksātāja kopējais kapitāla pieauguma ienākums ceturksnī nepārsniedz 1000 *euro*, tad deklarāciju par ienākumu no kapitāla pieauguma sniedz par taksācijas gadu līdz taksācijas gadam sekojošā gada 15.janvārim.*Likuma 19.panta sestās daļas 8.punkts, 20.panta ceturtā daļa*Izmaiņas deklarēšanas kārtībā saistībā ar progresīvās likmes ieviešanu un izmaiņām kārtībā dividenžu aplikšanai ar nodokli*Grozījumi likuma 19.panta 10.2 daļā un likuma 28.panta 18.punkts*Šobrīd likuma 19.panta 10.2 daļa nosaka, ka vispārējās, profesionālās, augstākās vai speciālās izglītības iestādes vienreiz gadā līdz pēctaksācijas gada 1.februārim VID elektroniski nosūta informāciju par visām personām, kuras iegūst vai taksācijas gadā ieguva vispārējo, profesionālo, augstāko vai speciālo izglītību par maksu, norādot personas — izglītojamā — vārdu, uzvārdu, personas kodu, taksācijas gadā par mācībām samaksāto summu, kā arī fiziskās personas kodu vai juridiskās personas reģistrācijas numuru, kura veikusi maksājumu par mācībām.VID ir konstatējis gadījumus, kad maksātāji iepriekšējā taksācijas gadā attaisnotajos izdevumos ir iekļāvuši izdevumus par izglītības iegūšanu, savukārt taksācijas gadā kādu daļu no samaksātās mācību maksas ir atmaksājusi vispārējās, profesionālās, augstākās vai speciālās izglītības iestāde. Līdz ar to, veidojas situācija, ka maksātājs ir saņēmis lielāku iedzīvotāju ienākuma nodokļa atmaksu nekā likums to nosaka.Tādējādi likumprojekts paredz turpmāk sniegt informāciju arī par maksātājam atmaksātajām mācību summām, kā arī pienākumu maksātājam iesniegt VID deklarāciju un palielināt taksācijas gada ar nodokli apliekamo ienākumu par iepriekšējā taksācijas gadā attaisnotajos izdevumos iekļauto izdevumu par izglītības iegūšanu daļu, kuru taksācijas gada laikā ir atmaksājusi vispārējās, profesionālās, augstākās vai speciālās izglītības iestāde.*Likuma pārejas noteikumu 52.punkts*Šobrīd likuma pārejas noteikumu 52.punkts nosaka, ka no aplikšanas ar iedzīvotāju ienākuma nodokli atbrīvo atbilstoši [Bezdarbnieku un darba meklētāju atbalsta likumam](https://likumi.lv/ta/id/62539-bezdarbnieku-un-darba-mekletaju-atbalsta-likums) bezdarbnieka statusu ieguvušas fiziskās personas 2010., 2011., 2012., 2013., 2014., 2015., 2016. un 2017.gadā gūtos ienākumus no Eiropas Sociālā fonda darbības programmas “Cilvēkresursi un nodarbinātība” vai “Izaugsme un nodarbinātība” vai valsts budžeta līdzekļiem par aktīvajiem nodarbinātības pasākumiem, kurus Nodarbinātības valsts aģentūra kvalificējusi par stipendijām vai atlīdzībām.Ņemot vērā to, ka minēto personu ienākumi no Eiropas Sociālā fonda darbības programmas "Cilvēkresursi un nodarbinātība" vai “Izaugsme un nodarbinātība” vai valsts budžeta līdzekļiem par aktīvajiem nodarbinātības pasākumiem, kurus Nodarbinātības valsts aģentūra kvalificējusi par stipendijām vai atlīdzībām ir zemi, un to aplikšana ar iedzīvotāju ienākuma nodokli esošajā apmērā ievērojami pasliktinātu nabadzīgākās iedzīvotāju daļas situāciju, normas mērķis ir turpināt minētajiem ienākumiem paredzēt atbrīvojumu no aplikšanas ar iedzīvotāju ienākuma nodokli arī 2018., 2019. un 2020.gadā.*Grozījumi pārejas noteikumu 94.punktā*Šobrīd likuma pārejas noteikumu 94.punkts nosaka, ka ar iedzīvotāju ienākuma nodokli apliekamajā ienākumā neiekļauj 2013., 2014., 2015., 2016., 2017. un 2018.gadā saņemtās summas, kas izmaksātas kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai.Likumprojekts paredz, ka nosacījuma piemērošana par saņemto summu, kas izmaksātas kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai, neiekļaušanu ar iedzīvotāju ienākuma nodokli apliekamajā ienākumā tiek pagarināta līdz 2023.gadam (to ieskaitot).*Grozījumi pārejas noteikumu 108.punktā*Šobrīd likuma pārejas noteikumu 108.punkts nosaka, ka likuma 11.7 panta trešās daļas 3.punktā noteiktos kritērijus nepiemēro no 2014.gada 1.jūlija līdz 2018.gada 1.jūlijam.Likumprojekts paredz, ka likuma 11.7 panta trešās daļas 3.punktā noteikto kritēriju (kas noteikti attiecībā uz lauksaimniecības zemes pārdevēju) nepiemērošana tiek pagarināta līdz 2023.gada 1.jūlijam.Likumprojektā veikti arī redakcionāla un tehniska rakstura grozījumi. |
| 3. | Projekta izstrādē iesaistītās institūcijas | Valsts ieņēmumu dienests, Labklājības ministrija, Zemkopības ministrija un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. fiziskās personas – visi iedzīvotāju ienākuma nodokļa

maksātāji;1. saimnieciskās darbības veicēji;
2. fiziskās personas, kuras piemēros likuma “Par iedzīvotāju

ienākuma nodokli” 10.panta pirmajā daļā minētos attaisnotosizdevumus;1. fiziskās personas, kuras gūst ienākumu no kapitāla un

kapitāla pieauguma;1. fiziskās personas, kuras piemēros pensionāra neapliekamo minimumu;
2. fiziskās personas, kuras gūst ienākumu no izložu un

azartspēļu laimestiem. |
| 2. | Tiesiskā regulējuma ietekme uz tautsaimniecību un administratīvo slogu | Palielināsies administratīvais slogs attiecībā uz iedzīvotāju ienākuma nodokļa maksātājiem:1. kuriem radīsies pienākums piemaksāt iedzīvotāju ienākuma nodokli saistībā ar likuma “Par iedzīvotāju ienākuma nodokli” 15.panta otrajā daļā minētās progresīvās likmes piemērošanu vai iesniegt gada ienākuma nodokļa deklarāciju, lai saņemtu atpakaļ pārmaksāto nodokli;
2. kuriem radīsies pienākums piemaksāt iedzīvotāju ienākuma nodokli saistībā ar gada diferencētā neapliekamā minimuma piemērošanu vai iesniegt gada ienākuma nodokļa deklarāciju, lai saņemtu atpakaļ pārmaksāto nodokli.
 |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.   Budžeta ieņēmumi: | 3 884 313 598 | 0 | -153 600 000 | -202 500 000 | -266 400 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | 328 047 191 | 0 | -32 320 000 | -42 100 000 | -54 880 000 |
| Iedzīvotāju ienākuma nodoklis | 328 047 191 | 0 | -32 320 000 | -42 100 000 | -54 880 000 |
| 1.2. valsts speciālais budžets | 2 244 077 642 | 0 | +7 670 000 | +7 670 000 | +7 670 000 |
| 1.3. pašvaldību budžets, t.sk., | 1 312 188 765 | 0 | -128 950 000 | -168 070 000 | -219 190 000 |
| Iedzīvotāju ienākuma nodoklis | 1 312 188 765 | 0 | -128 950 000 | -168 070 000 | -219 190 000 |
| 2.   Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3.   Finansiālā ietekme: | 3 884 313 598 | 0 | -161 270 000 | -210 170 000 | -274 070 000 |
| 3.1. valsts pamatbudžets | 328 047 191 | 0 | -32 320 000 | -42 100 000 | -54 880 000 |
| 3.2. speciālais budžets | 2 244 077 642 | 0 | +7 670 000 | +7 670 000 | +7 670 000 |
| 3.3. pašvaldību budžets | 1 312 188 765 |  | -128 950 000 | -168 070 000 | -219 190 000 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5.   Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |  Ieviest iedzīvotāju ienākuma nodokļa progresīvo likmi (pašreiz pamatlikme ir 23%): * 20% gada ienākumiem līdz 20 000 *euro*;
* 23% gada ienākumiem, kas pārsniedz 20 000 *euro*, bet nepārsniedz 55 000 *euro*;
* 31,4% gada ienākumiem virs 55 000 *euro* - nodokļa likmi 31,4% apmērā nepiemēros algotā darba ienākumiem taksācijas gada laikā. Ienākuma izmaksātājs, no visiem ienākumiem, kas pārsniedz 1 666,67 *euro* mēnesī ieturēs nodokli 23% apmērā, bet nodoklis no taksācijas gada ienākuma (izņemot likuma 9.pantā minētos neapliekamos ienākumus), kas pārsniedz 55 000 *euro* taksācijas gadā tiks aprēķināts un maksāts rezumējošā kārtībā. Par taksācijas gada laikā gūto ienākumu samaksātajā nodoklī tiks ieskaitīta arī solidaritātes nodokļa daļa, kas normatīvajos aktos noteiktajā kārtībā pārskaitīta kā ieņēmumi no iedzīvotāju ienākuma nodokļa.

Fiskālā ietekme uz iedzīvotāju ienākuma nodokļa ieņēmumiem no progresīvās iedzīvotāju ienākuma nodokļa likmes ieviešanas 2018. gadā -126,0 milj. *euro* (t.sk., valsts pamatbudžetā -25,2 milj. *euro* un pašvaldību budžetā -100,8 milj. *euro*), 2019. gadā -124,7 milj. *euro* (t.sk., valsts pamatbudžetā -24,94 milj. *euro* un pašvaldību budžetā -99,76 milj. *euro*), 2020. gadā -136,2 milj. *euro* (t.sk., valsts pamatbudžetā -27,24 milj. *euro* un pašvaldību budžetā -108,96 milj. *euro*).Paaugstināt ar iedzīvotāju ienākuma nodokli neapliekamo diferencēto minimumu (atsakoties no neapliekamā minimuma atmaksas nākamajā gadā, to piemērojot pilnā apmērā tekošajā gadā):* 0 - 200 *euro* mēnesī 2018.gadā (200 *euro* mēnesī ienākumiem līdz 440 *euro* mēnesī, ienākumiem no 440 līdz 1 000 *euro* mēnesī – neapliekamais minimums atbilstoši formulai pakāpeniski samazinās, līdz pie ienākuma virs 1 000 *euro* mēnesī – tas sasniedz 0);
* 0 - 230 *euro* mēnesī 2019. gadā (230 *euro* mēnesī ienākumiem līdz 440 *euro* mēnesī, ienākumiem no 440 līdz 1 100 *euro* mēnesī – neapliekamais minimums atbilstoši formulai pakāpeniski samazinās, līdz pie ienākuma virs 1 100 *euro* mēnesī – tas sasniedz 0);
* 0 - 250 *euro* mēnesī 2020. gadā (250 *euro* mēnesī ienākumiem līdz 440 *euro* mēnesī, ienākumiem no 440 līdz 1 200 *euro* mēnesī – neapliekamais minimums atbilstoši formulai pakāpeniski samazinās, līdz pie ienākuma virs 1 200 *euro* mēnesī – tas sasniedz 0).

Fiskālā ietekme uz iedzīvotāju ienākuma nodokļa ieņēmumiem no diferencētā neapliekamā minimuma 2018. gadā -35,5 milj. *euro* (t.sk., valsts pamatbudžetā -7,1 milj. *euro* un pašvaldību budžetā -28,4 milj. *euro*), 2019. gadā -59,1 milj. *euro* (t.sk., valsts pamatbudžetā -11,82 milj. *euro* un pašvaldību budžetā -47,28 milj. *euro*), 2020. gadā -84,7 milj. *euro* (t.sk., valsts pamatbudžetā -16,94 milj. *euro* un pašvaldību budžetā -67,76 milj. *euro*).Paaugstināt atvieglojumu par apgādībā esošām personām (pašreiz 175 *euro* mēnesī):* 2018. gadā 200 *euro* mēnesī;
* 2019. gadā 230 *euro* mēnesī;
* 2020. gadā 250 *euro* mēnesī.

Fiskālā ietekme uz iedzīvotāju ienākuma nodokļa ieņēmumiem no atvieglojuma paaugstināšanas par apgādībā esošām personām 2018. gadā -14,3 milj. *euro* (t.sk., valsts pamatbudžetā -2,86 milj. *euro* un pašvaldību budžetā -11,44 milj. *euro*), 2019. gadā -31,4 milj. *euro* (t.sk., valsts pamatbudžetā -6,28 milj. *euro* un pašvaldību budžetā -25,12 milj. *euro*) un 2020. gadā -46,7 milj. *euro* (t.sk., valsts pamatbudžetā -9,34 milj. *euro* un pašvaldību budžetā -37,36 milj. *euro*).Iedzīvotāju ienākuma nodokļa likmju, ar iedzīvotāju ienākuma nodokli neapliekamā minimuma izmaiņu un atvieglojuma par apgādībā esošu personu fiskālās ietekmes novērtējumam izmantoti dati par nodarbināto gada ienākumu un izmantoto gada atvieglojumu apmēru, kas iegūti no paziņojumiem par fiziskajām personām izmaksātajām summām 2014. gadā. No iegūtajiem datiem nodarbinātās personas (neiekļaujot mikrouzņēmumos strādājošos) atbilstoši ienākumiem tika sadalītas pa algu intervāliem. Piemērojot nodarbinātības pieaugumu par 1,6% un darba samaksas pieaugumu vidēji par 30%, tika izveidota 2018. gada iedzīvotāju ienākuma nodokļa bāze, no kuras tika aprēķināta fiskālā ietekme. Pēc līdzīga algoritma fiskālā ietekme tika aprēķināta arī 2019. gadam.Noteikt ierobežojumus iedzīvotāju ienākuma nodokļa attaisnotajiem izdevumiem, tai skaitā: - noteikt gan procentuālu (50% no apliekamā ienākuma), gan summāru ierobežojumu – 600 *euro* gadā (par sevi un katru savu ģimenes locekli)- noteikt gan procentuālu (10% no gada apliekamā ienākuma), gan summāru ierobežojumu – 4 000 *euro* gadā – attaisnotajiem izdevumiem par iemaksām privātajos pensiju fondos un apdrošināšanas prēmiju maksājumiem. Fiskālā ietekme uz iedzīvotāju ienākuma nodokļa ieņēmumiem no iedzīvotāju ienākuma nodokļa attaisnoto izdevumu ierobežojuma ieviešanas 2018. gadā un turpmāk ik gadu +9,40 milj. *euro* (t.sk., valsts pamatbudžetā +1,88 milj. *euro* un pašvaldību budžetā +7,52 milj. *euro*).Paaugstināt neapliekamo minimumu pensionāriem 2018. gadā līdz 250 *euro* mēnesī, 2019. gadā – līdz 270 *euro* mēnesī un 2020. gadā – līdz 300 *euro* mēnesī (pašlaik 235 *euro* mēnesī).Fiskālās ietekmes noteikšanai tika izveidots modelis ar pensiju apmēra intervāliem, izmantojot Valsts sociālās apdrošināšanas aģentūras un Aizsardzības ministrijas datus par pensiju saņēmēju skaitu un kopējo vidējo pensijas apmēru visu veidu pensijām, kas piešķirtas pēc jaunā likuma (pēc vecā likuma - saskaņā ar likuma “Par iedzīvotāju ienākuma nodokli” Pārejas noteikumu 48. punktu - personām, kurām pensija piešķirta līdz 1996. gada 1. janvārim atbilstoši likumam “Par valsts pensijām” un pensijas (kopā ar piemaksu pie pensijas par apdrošināšanas stāžu, kas uzkrāts līdz 1995. gada 31. decembrim) apmērs pārsniedz 12. panta piektajā daļā noteikto neapliekamā minimuma apmēru, neapliekamais minimums ir šīs pensijas (kopā ar piemaksu par uzkrāto apdrošināšanas stāžu) apmērā).  2015. gadā bija 397,6 tūkst. pensionāru, kam pensijas piešķirtas pēc jaunā likuma, no tiem 220,6 tūkst pensionāru jeb 55,5% tika piemērots mēneša neapliekamais minimums 235 *euro* pilnā apmērā. Palielinot pensiju mēneša neapliekamo minimumu no 235 līdz 300 *euro* (2018. gadā līdz 250 *euro*, 2019. gadā līdz 270 *euro* un 2020. gadā līdz 300 *euro*) un samazinot iedzīvotāju ienākuma nodokļa likmi no 23% līdz 20%, pensionāru skaits, kam tiktu piemērots neapliekamais minimums, samazinātos par 40,1 procentu. Līdz ar to 132,1 tūkst. pensionāru piemērotu mēneša neapliekamo minimumu 300 *euro* apmērā.Fiskālā ietekme uz iedzīvotāju ienākuma nodokļa ieņēmumiem no pensionāru neapliekamā minimuma palielināšanas 2018. gadā - 22,10 milj. *euro* (t.sk., valsts pamatbudžetā -4,42 milj. *euro* un pašvaldību budžetā -17,68 milj. *euro*), 2019. gadā -31,60 milj. *euro* (t.sk., valsts pamatbudžetā -6,32 milj. *euro* un pašvaldību budžetā -25,28 milj. *euro*), 2020. gadā -43,10 milj. *euro* (t.sk., valsts pamatbudžetā -8,62 milj. *euro* un pašvaldību budžetā -34,48 milj. *euro*).Vienādot nodokļa likmes kapitālam un kapitāla pieaugumam (pašreiz iedzīvotāju ienākuma nodokļa likme no kapitāla, kas nav kapitāla pieaugums (piemēram, dividendēm, procentu ienākumam), ir 10%, bet ienākumam no kapitāla pieauguma – 15%) – nosakot to 20% apmērā (izņemot par dividendēm, ja tās jau ir apliktas uzņēmuma līmenī ar ienākuma nodokļa 20% likmi peļņas sadales brīdī). Fiskālo ietekmju aprēķini balstīti uz 2015. gada datiem no paziņojumiem par fiziskai personai izmaksātajām summām un no ienākumu no kapitāla deklarācijas 1.daļas - Ienākums no kapitāla pieauguma. 2015. gadā ienākumi no kapitāla pieauguma bija 480,4 milj. *euro* un ieturētais iedzīvotāju ienākuma nodoklis bija 18,5 milj. *euro*. Ienākumi no procentiem 2015. gadā sastādīja 29,2 milj. *euro,* un ieturētais iedzīvotāju ienākuma nodoklis bija 2,9 milj. *euro*.Fiskālā ietekme no iedzīvotāju ienākuma nodokļa ieņēmumiem no iedzīvotāju ienākuma nodokļa likmes vienādošanas kapitālam un kapitāla pieaugumam 2018. gadā un turpmāk ik gadu +11,30 milj. *euro* (t.sk., valsts pamatbudžetā +2,26 milj. *euro* un pašvaldību budžetā +9,04 milj. *euro*).Noteikt valsts sociālās apdrošināšanas obligāto iemaksu likmi un objektu saimnieciskās darbības apliekamajam ienākumam:- ja tas pārsniedz 430 *euro* mēnesī – līdzšinējā kārtībā, t.i., brīvi noteikts iemaksu objekts, bet ne mazāks kā vismaz minimālās algas apmērā un likme – līdzšinējā (atkarībā no pašnodarbinātās personas statusa), bet par starpību starp brīvi izraudzīto iemaksu objektu un faktisko saimnieciskās darbības apliekamo ienākumu maksā valsts sociālās apdrošināšanas obligātās iemaksas 5% apmērā (pensijas apdrošināšanai);- no apliekamā ienākuma, kas nepārsniedz 430 *euro* mēnesī, veic iemaksas privātajā pensiju fondā (3. pensiju līmenis) vismaz 5% apmērā. Fiskālās ietekmes aprēķinā izmantota informācija uz 2015.gadu par 90,7 tūkst. iedzīvotāju ienākuma nodokļa maksātājiem (89,0 tūkst. iedzīvotāju ienākuma nodokļa maksātājiem, kas kārto grāmatvedību vienkāršā ieraksta sistēmā un 1,7 tūkst. Iedzīvotāju ienākuma nodokļa maksātājiem, kas kārto grāmatvedību divkāršā ieraksta sistēmā), no tiem 12,2 tūkst. bija reģistrējušās kā pašnodarbinātās personas. Kopējie ienākumi (apgrozījums) no saimnieciskās darbības 2015. gadā bija 709,7 milj. *euro* un izdevumi 575,2 milj. *euro*. Fiskālās ietekmes aprēķinos nav ņemts vērā pieauguma temps, jo saimnieciskās darbības rādītāji nav atkarīgi tikai no ekonomiskās izaugsmes, tos arī ietekmē citi ārējie faktori, piemēram, laikapstākļi, sezonalitāte un citi faktori. Aprēķinos ņemts vērā ierobežojums, ka saimnieciskās darbības izdevumos atļauts iekļaut summu, kas nepārsniedz 80% no saimnieciskās darbības ieņēmumiem un no apliekamā ienākuma, ja tas nepārsniedz 430 *euro* mēnesī, veic iemaksas privātajā pensiju fondā (3. pensiju līmenis) vismaz 5% apmērā. Apliekamajam ienākumam, kas pārsniedz 430 *euro* mēnesī – līdzšinējā kārtība, t.i., brīvi noteikts iemaksu objekts, bet ne mazāks kā vismaz minimālās algas apmērā, likme par 430 *euro* – līdzšinējā (atkarībā no pašnodarbinātās personas statusa), pārsniegumam – 5 procenti.Fiskālā ietekme 2018. gadā un turpmāk ik gadu būtu +20,00 milj. *euro* (t.sk., iedzīvotāju ienākuma nodokļa ieņēmumiem +13,00 milj. *euro* (t.sk., valsts budžetā +2,60 milj. *euro* un pašvaldību budžetā +10,40 milj. *euro*). un valsts sociālās apdrošināšanas obligātajām iemaksām +7,00 milj. *euro* (t.sk., valsts speciālais budžets +7,00 milj. *euro*).Saglabāt iepriekšējo nodokļu piemērošanas kārtību iedzīvotāju ienākuma nodokļa maksātājiem, kas gūst *ienākumus uz uzņēmumu līguma pamata*, *bet nav reģistrējuši saimniecisko darbību,* pielīdzinot tos algas nodokļa maksātājiem, t.i., iedzīvotāju ienākuma nodokļa likme tiek noteikta:* 20% apliekamajam ienākumam līdz 45 000 *euro* gadā;
* 23% apliekamajam ienākumam virs 45 000 *euro* gadā.

Valsts sociālās apdrošināšanas obligāto iemaksu likme – tāda pati kā algas nodokļa maksātājiemFiskālās ietekmes aprēķini ietverti Valsts nodokļu politikas pamatnostādnes 2018.-2021. gadam 1.1. uzdevumā***.***Aplikt ar iedzīvotāju ienākuma nodokli, piemērojot nodokļa likmi 20% (pašreiz neapliek) izložu vai azartspēļu laimestus, kas pārsniedz 3000 *euro*. Fiskālā ietekme uz iedzīvotāju ienākuma nodokļa ieņēmumiem 2018. gadā un turpmāk ik gadu +2,60 milj. *euro* (t.sk., valsts budžetā +0,52 milj. *euro* un pašvaldību budžetā +2,08 milj. *euro*).Uzlabot patentmaksas režīmu, nosakot vienotu patentmaksas apmēru 50 *euro* un 100 *euro* (pašreiz patentmaksas ir noteiktas no 43 līdz 100 *euro* atkarībā no sadalījuma pa reģioniem un profesijām), atsakoties no pārāk detalizēta saimnieciskās darbības veidu sadalījuma, kā arī vienkāršojot to samaksu. Piemērot samazinātās patentmaksas režīmu arī personām ar I. un II. grupas invaliditāti.Fiskālās ietekmes aprēķins balstīts uz 2016.gada informāciju par 3,4 tūkst. patentmaksātājiem, kuru iemaksātā patentmaksa sastādīja 0,9 milj. *euro*. Salīdzinot ar 2015. gadu, 2016. gadā ieņēmumi no patentmaksas palielinājušies par 0,2 milj. *euro* jeb 38,9% un patentmaksātāju skaits palielinājies par 1,1 tūkst. jeb 49,3%. Aprēķinos ņemts vērā, ka patentmaksa 2018. gadā un turpmāk būs 50 *euro* un 100 *euro* mēnesī.Fiskālā ietekme 2018. gadā un turpmāk ik gadu +1,0 milj. *euro* (t.sk., pašvaldību budžetā +0,33 milj. *euro* un valsts speciālajā budžetā +0,67 milj. *euro*).Fiskālās ietekmes no iedzīvotāju ienākuma nodokļa likmes piemērošanas 20% apmērā dividendēm ietverta likumprojekta „Grozījumi likumā „Par uzņēmumu ienākuma nodokli”” sākotnējās ietekmes novērtējuma ziņojumā (anotācijā)).Fiskālā ietekme tiks iekļauta nodokļu ieņēmumu prognozēs, sagatavojot likumprojektu “Par vidēja termiņa budžeta ietvaru 2018., 2019. un 2020. gadam”. |
| 6.2. detalizēts izdevumu aprēķins | Projekts šo jomu neskar. |
| 7. Cita informācija | Papildus informējam, ka, ieviešot Valsts nodokļu politikas pamatnostādnēs 2018.-2021. gadam, paredzētās darba spēka nodokļu un uzņēmuma ienākuma nodokļa reformas, tiek prognozēts, ka iepriekš minētās reformas radīs atgriezenisko efektu un veicinās ekonomisko izaugsmi. 2018. gadā +75,750 milj. *euro* (t.sk., valsts pamatbudžetā +36,100 milj. *euro,* pašvaldību budžetā +12,200 milj. *euro,* valsts speciālajā budžetā +22,619 milj. *euro* un valsts fondēto pensiju shēmā +4,831 milj. *euro*), 2019. gadā +118,460 milj. *euro* (t.sk., valsts pamatbudžetā +59,300 milj. *euro,* pašvaldību budžetā +18,900 milj. *euro* valsts speciālajā budžetā +33,174 milj. *euro* un valsts fondēto pensiju shēmā +7,086 milj. *euro*), 2020. gadā +233,456 milj. *euro* (t.sk., valsts pamatbudžetā +113,600 milj. *euro,* pašvaldību budžetā +37,500 milj. *euro* valsts speciālajā budžetā +67,856 milj. *euro* un valsts fondēto pensiju shēmā +14,500 milj. *euro*). Nepieciešamo izmaiņu iestrādei Valsts ieņēmumu dienesta informācijas sistēmās 2018.gadā nepieciešams finansējums Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” 354 286 EUR apjomā, tajā skaitā:• Nodokļu informācijas sistēmā – 190 541 *euro*;• Elektroniskās deklarēšanas sistēmā – 56 042 *euro*;• Datu noliktavas sistēmā – 74 722 *euro*;• Audita atbalsta informācijas sistēmā – 18 681 *euro*;• VID informācijas sistēmu savietotājā – 14 300 *euro*.Finanšu ministrija ir iesniegusi prioritārā pasākuma pieteikumu “Valsts nodokļu politikas pamatnostādņu 2018.-2021.gadam ieviešana Valsts ieņēmumu dienestā”, kura finansējuma ietvaros tiktu nodrošinātas nepieciešamās izmaiņas Valsts ieņēmumu dienesta informācijas sistēmās. Jautājums par papildu finansējumu izmaiņu realizācijai Valsts ieņēmumu dienesta informācijas sistēmās skatāms likumprojekta “Par valsts budžetu 2018.gadam” un likumprojekta “Par vidējā termiņa budžeta ietvaru 2018., 2019. un 2020.gadam” sagatavošanas procesā, ņemot vērā budžeta finansiālās iespējas.Labklājības ministrija norāda, ka likumprojektā paredzētās izmaiņas VSAA varēs realizēt trīs mēnešu laikā pēc normu spēkā stāšanās, bet attiecībā par maksātājam piemērojamo prognozēto mēneša neapliekamā minimumu slimības pabalstam – trīs mēnešu laikā pēc vienošanās ar Valsts ieņēmumu dienestu. Šo grozījumu rezultātā papildus izdevumi informāciju sistēmu izmaiņām sastāda 27 000 eiro, kas 2017.gadā nepieciešami VSAA budžetā, jo pašlaik 2017.gadā izstrādei pieejamie līdzekļi ir pilnībā saplānoti.Lai nodrošinātu izmaiņu veikšanu Valsts sociālās apdrošināšanas aģentūras informāciju sistēmā, Labklājības ministrija iesniegs Finanšu ministrijā priekšlikumu par apropriācijas palielināšanu 2017.gadam Labklājības ministrijas speciālā budžeta apakšprogrammā 04.05.00. “Valsts sociālās apdrošināšanas speciālais budžets” 27 000 *euro* apmērā, to finansēšanai novirzot valsts speciālā budžeta naudas līdzekļu atlikumu uz 2017.gada 1.janvāri. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |

|  |
| --- |
| Pēc likumprojekta spēkā stāšanās nepieciešams veikt grozījumus:1. Ministru kabineta 2010.gada 21.septembra noteikumos

Nr.899 “Likuma "[Par iedzīvotāju ienākuma nodokli](https://likumi.lv/ta/id/56880-par-iedzivotaju-ienakuma-nodokli)" normu piemērošanas kārtība” – paredzēts mainīt un papildināt normas, kas saistītas ar atsevišķu jauno likuma norma piemērošanu, kā arī, atbilstoši likumprojektā ietvertajam deleģējumam Ministru kabinetam noteikt saimnieciskajā darbībā izmantoto pamatlīdzekļu noteikšanas un pamatlīdzekļu nolietojuma aprēķināšanas un norakstīšanas kārtību, kā arī atrunāt pamatlīdzekļu nolietojuma norakstīšanas dažādās saimnieciskas darbības situācijās (līdz 01.12.2017);1. Ministru kabineta 2016.gada 5.janvāra noteikumos Nr.1

“Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai” – atbilstoši likumprojektā iekļautajam regulējumam nepieciešams mainīt Ministru kabineta noteikumos izmantoto terminoloģiju, to papildinot ar terminu “Valsts ieņēmumu dienesta prognozētais neapliekamais minimums”, kā arī izslēdzot terminu “minimālais mēneša neapliekamais minimums”. Tāpat saskaņā ar Valsts nodokļu politikas pamatnostādnēs 2018.-2021.gadam ietvertajiem uzdevumiem nepieciešams mainīt maksimālā gada neapliekamā minimuma apmēru un noteikt gada apliekamā ienākuma apmēru, virs kura nepiemēro diferencēto gada neapliekamo minimumu, kā arī papildināt noteikumus ar kārtību Valsts ieņēmumu dienesta prognozētā neapliekamā minimuma noteikšanai (līdz 01.12.2017);1. Ministru kabineta 2012.gada 21.augusta noteikumos

Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību” – nepieciešams mainīt gan deklarācijas veidlapu, gan deklarācijas aizpildīšanas kārtību, ņemot vērā likumprojektā ietverto regulējumu, t.sk. attiecībā uz attaisnoto izdevumu jauno ierobežojumu piemērošanu, saimnieciskās darbības apliekamā ienākuma noteikšanas kārtību u.c.(līdz 01.07.2018);1. Ministru kabineta 2001.gada 31.jūlija noteikumos Nr.336

„Noteikumi par attaisnotajiem izdevumiem par izglītību un ārstnieciskajiem pakalpojumiem” – nepieciešamas izmaiņas, saistībā ar likumprojekta normām, kas paredz jaunus nosacījumus un ierobežojumus medicīnas un ārstniecības pakalpojumu iekļaušanai attaisnotajos izdevumos, t.sk., izslēgt normu, kas paredz attaisnotajos izdevumos bez ierobežojumiem iekļaut izdevumus par operācijām un zobārstniecību u.c. (līdz 31.12.2017);1. Ministru kabineta 2013.gada 17.decembra noteikumos

Nr.1531 “Kārtība, kādā piemērojama patentmaksa un tās apmēri fiziskās personas saimnieciskajai darbībai noteiktā profesijā” – nepieciešams atsevišķām patentmaksas maksātāju grupām pārskatīt noteikto patentmaksas lielumu saskaņā ar likumprojektā ietverto regulējumu, kā arī Valsts nodokļu politikas pamatnostādnēs 2018.-2021.gadam ietvertajiem uzdevumiem (līdz 31.12.2017);1. Ministru kabineta 2008.gada 25.augusta noteikumos

Nr.677 „Noteikumi par iedzīvotāju ienākuma nodokļa paziņojumiem” – nepieciešams precizēt dažādu ienākuma veidu kodus saistībā ar likumprojektā ietverto regulējumu, papildinot ar jauniem ienākumu veidiem – nosacītajām dividendēm u.c., kā arī precizējot esošos (līdz 31.12.2017). |

 |
| 2. | Atbildīgā institūcija | Ministru kabineta 2010.gada 21.septembra noteikumi Nr.899 “Likuma "[Par iedzīvotāju ienākuma nodokli](https://likumi.lv/ta/id/56880-par-iedzivotaju-ienakuma-nodokli)" normu piemērošanas kārtība” - Finanšu ministrija.Ministru kabineta 2016.gada 5.janvāra noteikumi Nr.1 “Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai” - Finanšu ministrija.Ministru kabineta 2012.gada 21.augusta noteikumi Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību” - Finanšu ministrija (Valsts ieņēmumu dienests).Ministru kabineta 2001.gada 31.jūlija noteikumi Nr.336 „Noteikumi par attaisnotajiem izdevumiem par izglītību un ārstnieciskajiem pakalpojumiem” - Finanšu ministrija.Ministru kabineta 2013.gada 17.decembra noteikumi Nr.1531 “Kārtība, kādā piemērojama patentmaksa un tās apmēri fiziskās personas saimnieciskajai darbībai noteiktā profesijā” - Ekonomikas ministrija, Finanšu ministrija.Ministru kabineta 2008.gada 25.augusta noteikumi Nr.677 „Noteikumi par iedzīvotāju ienākuma nodokļa paziņojumiem” - Finanšu ministrija (Valsts ieņēmumu dienests). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Tiesību akta projekta izpildes nodrošināšana un tās ietekme uz institūcijām** |
| 1. | Plānotās sabiedrības līdzdalības un komunikācijas aktivitātes saistībā ar projektu | Latvijas Brīvo arodbiedrību savienība, Latvijas Darba devēju konfederācija, Latvijas Pašvaldību savienība, Latvijas Tirdzniecības un rūpniecības kamera, Latvijas Komercbanku asociācija, Latvijas Apdrošinātāju asociācija, Latvijas Nodokļu konsultantu asociācija, Latvijas Nodokļu maksātāju tiesību asociācija, biedrība “Zemnieku saeima”, biedrība “Latvijas Spēļu biznesa asociācija”, Latvijas Meža īpašnieku biedrība, Latvijas Kokrūpniecības federācija. u.c. nevalstiskās organizācijas bija iesaistītas Valsts nodokļu politikas pamatnostādņu 2018.-2021.gadam apspriešanā. Tika rīkotas sanāksmes ar atsevišķu nozaru (piemēram, lauksaimniecības) organizācijām, kā arī dažādu uzņēmēju grupas (piemēram, mazo uzņēmumus) pārstāvošajām organizācijām. Diskusiju dalībnieki tika iepazīstināti gan ar īpaši sagatavotām prezentācijām par dažādiem problēmjautājumiem, gan ar Valsts nodokļu politikas pamatnostādņu 2018.-2021.gadam projektu pirms tā iesniegšanas Ministru kabinetā. Valsts nodokļu politikas pamatnostādnēs 2018.-2021.gadam ietvertie uzdevumi ir pamats likumprojekta izstrādei. Valsts nodokļu politikas pamatnostādnes 2018.-2021.gadam ir apstiprinātas ar Ministru kabineta 2017.gada 24.maija rīkojumu Nr.245 “Par Valsts nodokļu politikas pamatnostādnēm, 2018.-2021.gadam”. |
| 2. | Sabiedrības līdzdalība projekta izstrādē | Latvijas Brīvo arodbiedrību savienība, Latvijas Darba devēju konfederācija, Latvijas Pašvaldību savienība, Latvijas Tirdzniecības un rūpniecības kamera, Latvijas Komercbanku asociācija, Latvijas Apdrošinātāju asociācija, Latvijas Nodokļu konsultantu asociācija, Latvijas Nodokļu maksātāju tiesību asociācija, biedrība “Zemnieku saeima”, biedrība “Latvijas Spēļu biznesa asociācija”, Latvijas Meža īpašnieku biedrība, Latvijas Kokrūpniecības federācija izteica savus priekšlikumus un ierosinājumus, sniedza atzinumus par Valsts nodokļu politikas pamatnostādņu 2018.-2021.gadam saturu un plānotajiem grozījumiem nodokļu likumos. Likumprojektā paredzētie precizējumi prezentēti Nacionālās trīspusējās sadarbības padomes š.g. 29.jūnija sēdē. |
| 3. | Sabiedrības līdzdalības rezultāti | Likumprojekta izstrādē tika izvērtēti un analizēti Latvijas Brīvo arodbiedrību savienības, Latvijas Darba devēju konfederācijas, Latvijas Pašvaldību savienības, Latvijas Tirdzniecības un rūpniecības kameras, Latvijas Komercbanku asociācijas, Latvijas Apdrošinātāju asociācijas, Latvijas Nodokļu konsultantu asociācijas, Latvijas Nodokļu maksātāju tiesību asociācijas, biedrības “Zemnieku saeima”, biedrības “Latvijas Spēļu biznesa asociācija”, Latvijas Meža īpašnieku biedrības, Latvijas Kokrūpniecības federācijas priekšlikumi. Lielākā daļa priekšlikumu ir ņemta vērā likumprojekta izstrādē. Likumprojektā paredzētie precizējumi akceptēti Nacionālās trīspusējās sadarbības padomes š.g. 29.jūnija sēdē. Nav panākta vienošanās par atsevišķiem jautājumiem – piemēram, par biedrības “Latvijas Spēļu biznesa asociācija” iebildumu pret laimesta aplikšanu ar iedzīvotāju ienākuma nodokli, ja laimesta apmērs pārsniedz 3 000 *euro*. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunas institūcijas nav nepieciešams izveidot.Nav plānota esošu institūciju likvidācija vai reorganizācija. |
| 3. | Cita informācija | Nav. |

Finanšu ministre D. Reizniece-Ozola

Orehova 67095494

Anda.Orehova@fm.gov.lv

Veinberga 67083848

Inese.Veinberga@fm.gov.lv